αγαθηι τυχηι. [------------------------ προσθεμελιωσεται ευθυμετριαι] το μακρον πλευρον το προς βορεαν πηχεις δυο ημισυ ανακαθαιρων το προσθεμελιουμενον το μεν κατα τομ προδομον και τον οπισθοδομον επι το αυτο εδαφος τωι νυν κειμενωι θεμελιωι τα δε λοιπα ανακαθαρει προς την καταφοραν του τοπου και προς την βασιν της κρηπιδος της νυν κειμενης εαν δε τι μαλακον υπηι του τοπου του προσθεμελιουμενου ανακαθαρει τωι πωρωι παρεχων αυτος αυτωι τον πωρον ποιησας δε αναληψεται στερεον πηχεων ευθυμετριαι οκτω τους νομους εργαζομενος καθαπερ περι των θεμελιων γεγραπται τιθεις τους ελαχιστους μηκος τριημιπηχυαιους πλατος πηχυαιους παχος τετραπαλαστους τιθεις κατ επιτομας προς την καταφοραν του τοπου τιθεις εναλλαξ τοις υποκατω νομον παρα νομον κατατοιχοδομησας δε επι το αυτο εδαφος τωι νυν κειμενωι θεμελιωι ξυσας ορθον προς διαβητην προς του κειμενου θεμελιου την εδραν εργασαμενος του κειμενου θεμελιου τας εδρας ορθας προς κανονα απο σφυρας και τους αρμους προς κανονα [------------] ευθεας και ευγωνιους στερεους υπο ξοιδος διαψαμμωσας θεμελιωσεται ποιων το μηκος του μακρου πλευρου πηχεις εβδομηκοντα δυο και δακτυλους επτα ποιων το προσθεμελιον του στυλοβατου μηκος το ισον [τωι νυν κειμενωι] [θεμελιωι ---].
Lesbos — Mytilene — non-stoich. — IG XII,Suppl. p. 5
 IG XII,Suppl. p. 5